CELEX: 62019CN0210
Language: hr
Date: 2019-03-06 00:00:00
Title: predmet C-210/19: Zahtjev za prethodnu odluku koji je 6. ožujka 2019. uputio Fővárosi Közigazgatási és Munkaügyi Bíróság (Mađarska) — TN protiv Bevándorlási és Menekültügyi Hivatal

27.5.2019   
            
            
               HR
            
            
               Službeni list Europske unije
            
            
               C 182/22
            
         
      Zahtjev za prethodnu odluku koji je 6. ožujka 2019. uputio Fővárosi Közigazgatási és Munkaügyi Bíróság (Mađarska) — TN protiv Bevándorlási és Menekültügyi Hivatal
      (predmet C-210/19)
      (2019/C 182/26)
      Jezik postupka: mađarski
      
         Sud koji je uputio zahtjev
      
      Fővárosi Közigazgatási és Munkaügyi Bíróság (Upravni i radni sud u Budimpešti, Mađarska)
      
         Stranke glavnog postupka
      
      
         Tužitelj: TN
      
         Tuženik: Bevándorlási és Menekültügyi Hivatal
      
         Prethodna pitanja
      
      
                  1.
               
               
                  Treba li članak 47. Povelje o temeljnim pravima i članak 31. Direktive 2013/32/EU Europskog parlamenta i Vijeća (1) („Direktiva o postupcima”), u vezi s člancima 6. i 13. Europske konvencije o ljudskim pravima, tumačiti na način da je moguće da država članica osigura ostvarenje prava na djelotvoran pravni lijek čak i ako njezini sudovi ne mogu mijenjati odluke donesene u postupcima azila, nego ih samo mogu poništiti i naložiti provedbu novog postupka?
               
            
                  2.
               
               
                  Treba li članak 47. Europske povelje o temeljnim pravima i članak 31. Direktive 2013/32/EU Europskog parlamenta i Vijeća („Direktiva o postupcima”), također u vezi s člancima 6. i 13. Europske konvencije o ljudskim pravima, tumačiti na način da im se ne protivi zakonodavstvo države članice kojim se za provedbu sudskih postupaka azila utvrđuje obvezujući jedinstveni rok od ukupno 60 dana, neovisno o pojedinačnim okolnostima i posebnostima slučaja te o mogućim teškoćama prilikom dokazivanja?
               
            
         (1)  Direktiva 2013/32/EU Europskog parlamenta i Vijeća od 26. lipnja 2013. o zajedničkim postupcima za priznavanje i oduzimanje međunarodne zaštite (SL 2013., L 180, str. 60.) (SL, posebno izdanje na hrvatskom jeziku, poglavlje 19., svezak 12., str. 249.)